Vrou beseer in Pta-mesaanvalArgieffoto ŉ Vrou is Vrydagaand in Waterkloof Glen in Pretoria beseer nadat sy met ŉ mes aangeval is. “Die 29-jarige vrou was in ŉ kritieke toestand toe paramedici by die toneel opgedaag het,” het Santi Steinmann, woordvoerder van Netcare 911, in ŉ verklaring gesê. “Sy is na ŉ hospitaal geneem vir dringende mediese behandeling.” Die polisie stel ondersoek in. Die vrou se naam is nog nie bekend gemaak nie.